မြာ်

ဂစေံမြာ်ဝွံ ဒှ်သတ်တၠသၞေၚ်ပ္ဍဲဂကူစာၚ်ကၠိက်နွံအဝဲဇၞော်ဇၞော်တံမဒှ်ရ၊ ဂကူမြာ်ဏံဂှ် အရာမတီညာတ်ကၠးကေတ်ဟီုဂှ်တှ်ေ မြာ်ကၟက်ဝွံ သော်ဍုတ်နွံဂၠိုၚ်တုဲ နွံကဵုလျးအရံၚ်စုၚ်ဇဳတုဲ ဒှ်သွက်ဂွံပၠးထာၚ်သော်သၞေၚ်ဇကုတုဲ သၞေၚ်နွံကဵုဗွဲမကျေဝ်တဴဗွဲမလောန်တုဲ ကော်စ(လှ်ေကွာ်)ထ္ၜးကဵုၝောံမဒှ်ရ။

ဂကူမြာ်ပ္ဍဲ ဗဳဇ  Pavo ဒးစိုတ်မံၚ်ပ္ဍဲ လဒေါဝ်ဂြိပ်ဇၞော်ကီု  အကြာစောဝ်လဂေါဝ်တံဂှ်လေဝ် မံၚ်နွံတဴအိုတ်ရ၊ မံၚ်လအာမြာ်ဟီုဂှ် ဒးစိုတ်ဂြဴအခိၚ်နူဂယးပြဟ်ကီု သီုကဵုအခိၚ်အကြာတ္ၚဲဟွံပၠိုတ်က္ဍၚ်ဗွဲတုန်၊  စၞစမြာ်တံဂှ်တှ်ေ မသတ်ဆုသတ်ဒုန် သတ်ဆုတံကီု  စၟစၟောန်  ကေုာံသတ်ဍောတ်တ်တံရပ်စအိုတ်ရ၊ မြာ်ဝွံ နွံပေၚ်ပြးဗဳဇ လပါ်သၟဝ်ကျာ်  အိန္ဒိယ  အာလပါ်ဗၟံက်ဆက်အာလပါ်ဍုၚ် မြန်မာ , လပါ်ပလိုတ်ဍုၚ် ကြုက် ,  သေံ ,   လဴ  , ဝိတ်ဏာမ် ,  ခမေန်(ခမာ) ,  မလေယှာ  ကေုာံ  ဆဝါ 

ဂစေံမြာ်ပါ်တိတ်အာ 2  ဂကူ  ဟီုဂှ်
left|thumb|ဂစေံမြာ်သေံကၟက် အဃောပၠးထာၚ်သော်သၞေၚ် (မလှ်ေထ္ၜးကဵုၝောံ)

 ဂစေံမြာ်အိန္ဒိယ  (Pavo cristatus) ဂၞဲနွံလ္တူက္ဍိုပ်တုဲ တုပ်ညံၚ်ရဴပၞိက်ကျာ၊ ဖျုန်ပရဲတိတ်နွံလပါ်သ္ကဲမုက်ၜါလပါ်  နွံအရံၚ်ဗု   သော်လပါ်သြိုဟ်သီုလပါ်ကအ်လ္တူဂှ်  သာ်သ္ၚေက်  ဆဵုဂဗလောဲလပါ်အိန္ဒိယ။

 ဂစေံမြာ်သေံ  (Pavo muticus) ဂၞဲနွံလ္တူက္ဍိုပ်တုဲ ခ္ဍံကလောံဒၟံၚ်ရ၊ ဖျုန်ပရဲလပါ်သ္ကဲဂှ်နွံအရံၚ်  မတ်ဗြဲ သ္ၚေက်ကြဳကြဳ တုဲတှ်ေ  အရံၚ်ဍာ်မိတ်  သော်လပါ်သြိုဟ်ဂှ် သီုကဵုစးစဵုစိုပ်ဗတတေံဂှ် နွံအရံၚ်သာ်သ္ၚေက်  ဆဵုဂဗကေတ်ပြးဒၟံၚ် နူစလပါ်ဗၟံက်အိန္ဒိယ ပယျဵုဍုၚ်ဗၟာ စဵုကဵုပယျဵု အိန္ဒော ကြုက် ကေုာံ ဆဝါဗွဲတုန်။

ဓဝ်ပတေဟ်ပ္ဍဲ(လာန်ဏာ)ဟီုမ္ဂးဂှ် ဂစေံမြာ်ဝွံ ဒှ်သတ်တၞသၞေၚ်ပတိုန်ကၠုၚ်ပါရမဳ နူကဵုကျာ်တြဲ ကျာ်တြဲသမ္မာသမ္ဗုဒ္ဓ

နိဿဲ

နိဿဲတၞဟ်ဟ်